Jul 11,2018
ఇండిగో ఎయిర్‌లైన్స్‌ భారీ డిస్కౌంట్‌ ఆఫర్‌
న్యూఢిల్లీ : చౌక ధరలకే విమాన సేవలు అందించే సంస్థల్లో ఇండిగో 12వ వార్షికోత్సవం సందర్భంగా దాదాపు 12 లక్షల సీట్లను డిస్కౌంట్‌లో అందించనున్నట్లు వెల్లడి ంచింది. ఇందుకు నాలుగు రోజుల మెగా సేల్‌ను ప్రకటించింది. అత్యంత తక్కువగా రూ.1,212కే ప్రారంభించనున్నట్టు తెలిపింది. ఈ డిస్కౌంట్‌ టిక్కెట్లు 2018 జూలై 25 నుంచి 2019 మార్చి 30 వరకు ప్రయాణ కాలానికి వర్తించనున్నాయి.4రోజుల పాటు జరిగే ఇండిగో సేల్‌ 10వ తేదీ మంగళవారం నుంచి ప్రారంభమైంది. 57 నగరాలకు తమ నెట్‌వర్క్‌ వ్యాప్తంగా ఉన్న 12 లక్షల సీట్లను ప్రత్యేక ధరల్లో అందిస్తున్నామని సంస్థ చీఫ్‌ స్ట్రాటజీ ఆఫీసర్‌ విలియం బౌల్టర్‌ తెలిపారు.
మీ స్నేహితులకు రికమెండ్ చెయ్యండి